## **Εμβόλιο μηνιγγιτιδόκοκκου ACWY για εφήβους**

## **Η μηνιγγιτιδοκοκκική νόσος είναι σοβαρή, αλλά μπορείτε να προστατευτείτε.**

**health.gov.au/immunization**

**Αυστραλιανή Κυβέρνηση Υπουργείο Υγείας**

**Εθνικό Πρόγραμμα Εμβολιασμού**

**Μια Κοινή Πρωτοβουλία των Κυβερνήσεων της Αυστραλίας, των Πολιτειών και των Επικρατειών**

### **Πόσο αποτελεσματικό είναι το εμβόλιο;**

* Το εμβόλιο κατά του μηνιγγιτιδόκοκκου είναι ένας ασφαλής και αποτελεσματικός τρόπος να προστατευτούν τα νεαρά άτομα από την μηνιγγιτιδοκοκκική νόσο.
* Το εμβόλιο μηνιγγιτιδόκοκκου ACWY μιας δόσης είναι πολύ αποτελεσματικό στην παροχή προστασίας κατά αυτών των τεσσάρων τύπων της μηνιγγιτιδοκοκκικής νόσου.

### **Πόσο ασφαλές είναι το εμβόλιο;**

**Το εμβόλιο μηνιγγιτιδόκοκκου είναι ασφαλές. Προγράμματα μηνιγγιτιδόκοκκου εμβολιασμού ACWY για εφήβους λειτουργούν στο Ηνωμένο Βασίλειο από το 2015 και στις ΗΠΑ από το 2005.**

* Όπως συμβαίνει με όλα τα εμβόλια, ορισμένα άτομα μπορεί να αντιδράσουν στο εμβόλιο.
* Αυτές οι αντιδράσεις είναι συνήθως ήπιες και μπορεί να περιλαμβάνουν:
* πόνο, πρήξιμο ή ερυθρότητα στο σημείο της ένεσης
* πονοκεφάλους, κόπωση και πυρετό
* ναυτία και μειωμένη όρεξη.
* Σοβαρές παρενέργειες από το εμβόλιο είναι εξαιρετικά σπάνιες.
* Εάν ανησυχείτε για την αντίδραση του παιδιού σας, ζητήστε ιατρικές συμβουλές.

## **Εμβόλιο μηνιγγιτιδόκοκκου ACWY για εφήβους**

Μπορείτε να μάθετε περισσότερα σχετικά με την ασφάλεια των μηνιγγιτιδοκοκκικών εμβολίων στον ιστότοπο του Therapeutic Goods Administration tga.gov.au

**health.gov.au/immunization**

## **Εμβόλιο μηνιγγιτιδόκοκκου ACWY για εφήβους**

### **Τι είναι η μηνιγγιτιδοκοκκική νόσος;**

**Η μηνιγγιτιδοκοκκική νόσος παρουσιάζεται όταν τα μηνιγγιτιδικοκκικά βακτήρια, που βρίσκονται συνήθως στη μύτη και το λαιμό, εισβάλουν στο σώμα και προκαλούν σοβαρή νόσο.**

* Οι μεγαλύτερης ηλικίας έφηβοι και οι νεαροί ενήλικες είναι οι πιθανότεροι φορείς των βακτηρίων και τα μεταδίδουν σε άλλους.
* Υπάρχουν διάφοροι τύποι μηνιγγιτιδοκοκκικών βακτηρίων. Σε παγκόσμιο επίπεδο, οι κύριοι τύποι που προκαλούν τη μηνιγγιτιδοκοκκική νόσο είναι οι Α, Β, C, W και Υ.
* Τα συμπτώματα της μηνιγγιτιδοκοκκικής νόσου περιλαμβάνουν πυρετό, πονοκέφαλο, έμετο, αυχενική δυσκαμψία ή μυϊκούς πόνους, και ορισμένες φορές συνοδεύονται από κόκκινο ή μωβ εξάνθημα
* Η νόσος μπορεί να προκαλέσει επιπλοκές, συμπεριλαμβανομένων της μόνιμης αναπηρίας μέσω απώλειας των άκρων, κώφωση και τύφλωση, ουλές και νεφρική ή ηπατική ανεπάρκεια.
* Πέντε έως δέκα τοις εκατό των ασθενών με μηνιγγιτιδοκοκκική νόσο πεθαίνουν, μερικές φορές ακόμη και με έγκαιρη θεραπεία.

### **Γιατί να εμβολιαστείτε;**

**Η μηνιγγιτιδοκοκκική νόσος είναι σπάνια, αλλά είναι πολύ σοβαρή και μπορεί να γίνει απειλητική για τη ζωή.**

* Το εμβόλιο μηνιγγιτιδόκοκκου ACWY παρέχει προστασία κατά τεσσάρων τύπων μηνιγγιτιδοκοκκικών νόσων, συμπεριλαμβανομένων δύο τύπων που έχουν γίνει πιο συνηθισμένοι στην Αυστραλία τα τελευταία χρόνια, που προκαλούνται από τα βακτήρια τύπου W και Υ.
* Υπάρχει ξεχωριστό εμβόλιο που παρέχει προστασία κατά του μηνιγγιτιδοκοκκικού τύπου Β. Μιλήστε στο γενικό γιατρό σας (GP) ή σε άλλο πάροχο εμβολιασμού για περισσότερες πληροφορίες σχετικά με αυτό το εμβόλιο.

### **Επαναλαμβανόμενες δόσεις εμβολίου μηνιγγιτιδόκοκκου**

* Εάν ένα επιλέξιμο άτομο έλαβε μια δόση εμβολίου μηνιγγιτιδοκοκκικού C σε παιδική ηλικία, συνιστάται ακόμη να εμβολιαστεί στην εφηβεία με εμβόλιο μηνιγγιτιδόκοκκου ACWY. Το εμβόλιο μηνιγγιτιδόκοκκου ACWY παρέχει προστασία κατά των τύπων A, W, Y και επιπλέον θα ενισχύσει την ανοσία κατά του τύπου C.

### **Πώς εμβολιάζομαι;**

**Το εμβόλιο είναι δωρεάν για όλους τους μαθητές στο 10ο σχολικό έτος, ηλικίας 14-16 ετών, μέσω των σχολικών προγραμμάτων εμβολιασμού.Ακόμα και αν το παιδί σας είναι ηλικίας 14-16 ετών, δεν θα εμβολιαστεί στο σχολείο εάν δεν είναι στο επιλέξιμο σχολικό έτος.**

* Οι μαθητές στο επιλέξιμο σχολικό έτος θα λάβουν ένα έντυπο συγκατάθεσης από το σχολείο τους. Αυτό το έντυπο συγκατάθεσης πρέπει να υπογραφεί από γονέα ή κηδεμόνα και να επιστραφεί στο σχολείο πριν από τη χορήγηση του εμβολιασμού.
* Οι έφηβοι ηλικίας 15 έως 19 ετών, οι οποίοι δεν έχουν εμβολιαστεί στο σχολείο, μπορούν να εμβολιαστούν μέσω του GP τους ή άλλου παρόχου εμβολιασμού.

### **Πώς μπορώ να βρω αν έχει εμβολιαστεί το παιδί μου;**

**Το Αυστραλιανό Μητρώο Εμβολιασμού διατηρεί αρχείο εμβολιασμών που έχουν γίνει στην Αυστραλία.**

* Οι γονείς ή οι κηδεμόνες παιδιών ηλικίας κάτω των 14 ετών μπορούν να έχουν πρόσβαση στο ιστορικό εμβολιασμού του παιδιού τους ανά πάσα στιγμή, χρησιμοποιώντας το διαδικτυακό (online) λογαριασμό τους του Medicare, μέσω του myGov (my.gov.au).
* Οι έφηβοι ηλικίας 14 ετών και άνω μπορούν να δουν την κατάσταση του ιστορικού του εμβολιασμού τους ή να δώσουν στο Υπουργείο Ανθρωπίνων Υπηρεσιών την άδεια να τους παράσχουν πρόσβαση στην κατάστασή τους.

### **Πού μπορώ να βρω περισσότερες πληροφορίες;**

* **Μιλήστε στο GP σας ή σε άλλον πάροχο εμβολιασμού.**
* **health.gov.au/immunisation**